Πρωταθλήματα υποδομών υδατοσφαίρισης

Τα πρωταθλήματα υποδομών (ή αλλιώς "ηλικιακά πρωταθλήματα") της ελληνικής υδατοσφαίρισης διοργανώνονται κάθε χρόνο για αθλητές-τριες ηλικιών κάτω των 19 χρόνων. Αποτελούνται από τις εξής ηλικιακές κατηγορίες:

Τρόπος διεξαγωγής
Στα παραπάνω πρωταθλήματα συμμετέχουν ομάδες από όλη την Ελλάδα και ρίχνονται στη μάχη για την κατάκτηση του εκάστοτε τροπαίου και για μία θέση στο βάθρο των νικητών. Οι ομάδες αρχικά, ανάλογα με το γεωγραφικό τόπο που βρίσκονται χωρίζονται σε ομίλους. Οι αγώνες διεξάγονται σύμφωνα με τους διεθνείς κανονισμούς, ενώ γίνεται η χρήση του συστήματος POOL, δηλαδή όλοι εναντίον όλων, με το γνωστό βαθμολογικό τρόπο (3 πόντοι η νίκη, 1 πόντος η ισοπαλία, 0 πόντοι η ήττα). Ανάλογα με την εκάστοτε προκήρυξη, τα πρωταθλήματα μπορεί να διεξαχθούν σε 3 ή 4 Προκριματικές Φάσεις. Μετά την ολοκλήρωση των αγώνων της κάθε Προκριματικής Φάσης οι πρώτες ομάδες από κάθε όμιλο (η ποσότητα αυτών αναγράφεται στην προκήρυξη) προκρίνονται στην επόμενη. Στην Τελική Φάση, που θα σχηματιστεί από δύο όμιλους των 4 ή 5 ομάδων, οι ομάδες θα αγωνιστούν μεταξύ τους και μετά την κατάταξή τους θα διεξαχθούν οι αγώνες τελικής κατάταξης οι οποίοι συμπεριλαμβάνουν και τους δύο τελικούς. Οι δύο πρώτοι των ομίλων θα αναμετρηθούν μεταξύ τους για τον έναν ημιτελικό ενώ οι δύο δεύτεροι για τον δεύτερο ημιτελικό. Οι νικητές αυτών θα παίξουν τον μεγάλο τελικό ενώ οι χαμένοι τον μικρό τελικό. Οι υπόλοιπες ομάδες των δύο ομίλων θα παίξουν χιαστί μεταξύ τους για να συμπληρώσουν τις υπόλοιπες θέσεις (5 έως 8 ή 10).

Πανελλήνια Πρωταθλήματα 2021-2022

Πανελλήνια Πρωταθλήματα 2020-2021

Πανελλήνια Πρωταθλήματα 2019-2020

Τα Πανελλήνια Πρωταθλήματα Μίνι Παίδων και Μίνι Κορασίδων ακυρώθηκαν λόγω της πανδημίας του COVID-19. Στο Πρωτάθλημα Μίνι Παίδων διεξήχθη μόνο η Α' Φάση ενώ στο Πρωτάθλημα Μίνι Κορασίδων δεν διεξήχθη καμία.

Πανελλήνια Πρωταθλήματα 2018-2019

Πανελλήνια Πρωταθλήματα 2017-2018

Πανελλήνια Πρωταθλήματα 2016-2017

Πανελλήνια Πρωταθλήματα 2015-2016

Πανελλήνια Πρωταθλήματα 2014-2015

Πανελλήνια Πρωταθλήματα 2013-2014

Το Πανελλήνιο Πρωτάθλημα Μίνι Κορασίδων δεν διεξαγόταν μέχρι και αυτή τη χρονιά. Έκανε την παρθενική του εμφάνιση τη σεζόν 2014-2015.

Ιστορία

Πρωταθλήματα Μίνι Παίδων

Το πρώτο Πρωτάθλημα της ηλικιακής κατηγορίας Μίνι Παίδων διεξήχθη το 1993 και συνεχίζεται έως και σήμερα. Το 1993 δεν ολοκληρώθηκε και υπήρχε μία διακοπή τα έτη 1995-1997. 
Έχουν ολοκληρωθεί 18 πρωταθλήματα εκ των οποίων οκτώ έχει κατακτήσει ο Α.Ο.Π. Φαλήρου, τέσσερα ο Ν.Ο. Βουλιαγμένης, δύο οι Ν.Ο. Χίου και Πανιώνιος Γ.Σ.Σ. και από μία κατάκτηση έχουν ο Ν.Ο. Χανίων και ο Νηρέας Χαλανδρίου.

Πρωταθλήματα Παίδων

Το πρώτο Πρωτάθλημα της ηλικιακής κατηγορίας Παίδων διεξήχθη για πρώτη φορά το 1971 και συνεχίζεται έως και σήμερα. Την περίοδο 1973-1976 δεν έγινε πρωτάθλημα. Έχουν λοιπόν ολοκληρωθεί 38 πρωταθλήματα εκ των οποίων δώδεκα έχει κατακτήσει ο Ν.Ο. Χανίων, έξι ο Ν.Ο. Βουλιαγμένης, τρία ο Ν.Ο. Χίου, ο Πανιώνιος Γ.Σ.Σ. και ο Α.Ο.Π. Φαλήρου, δύο οι Ολυμπιακός Σ.Φ.Π., Α.Ν.Ο. Γλυφάδας, Ν.Ο. Βόλου και Γ.Σ. Ηρακλής και ένα ο Ο.Φ. Θαλάσσης, ο Άρης Θεσ/κης, ο Παναθηναϊκός Α.Ο., ο Κ.Ο.Π. Ιλισίων και ο Νηρέας Χαλανδρίου.

Πρωταθλήματα Εφήβων

Το πρώτο Πρωτάθλημα της κατηγορίας των Εφήβων διεξήχθη το 1969, ενώ το 1993 δεν έγινε πρωτάθλημα. Έχουν ολοκληρωθεί 44 πρωταθλήματα εκ των οποίων έχουν κατακτήσει εννέα Ν.Ο. Βουλιαγμένης, οκτώ ο Ν.Ο. Χανίων, πέντε ο Εθνικός Ο.Φ.Π.Φ., από τέσσερα ο Ολυμπιακός Σ.Φ.Π. και ο Α.Ο.Π. Φαλήρου, τρία ο Ν.Ο. Χίου, δύο οι Παναθηναϊκός Α.Ο., Α.Ν.Ο. Γλυφάδας, Γ.Σ. Ηρακλής, Ν.Ο. Πατρών και Πανιώνιος Γ.Σ.Σ. και από ένα ο Α.Σ. Αρης Θεσ/κης και ο Ν.Ο. Βόλου/Αργοναύτες

Πρωταθλήματα Νέων Ανδρών

Το πρώτο Πρωτάθλημα της ηλικιακής κατηγορίας Νέων Ανδρών διεξήχθη το 1961 και συνεχίζεται έως και σήμερα με μόνες διακοπές τα έτη 1965-1967 και 1969-1979. Ως εκ τούτου, έχουν ολοκληρωθεί 43 πρωταθλήματα εκ των οποίων δώδεκα έχει κατακτήσει ο ΝΟ Βουλιαγμένης, δέκα ο ΝΟ Χανίων,
από τρία ο NO Πατρών, ο ΝΟ Χίου και ο ΑΟΠ Φαλήρου, από δύο ο Πανιώνιος ΓΣΣ, ο Ολυμπιακός ΣΦΠ, ο Εθνικός ΟΦΠΦ και ο ΑΣ Άρης Θεσ/κης και από μία κατάκτηση ο ΓΣ Ηρακλής, ο Παναθηναϊκός ΑΟ, ο Ηλυσιακός ΑΟ και ο ΑΝΟ Γλυφάδας.

Υδατοσφαίριση στην Ελλάδα

Πηγές

Κολυμβητική Ομοσπονδία Ελλάδος
Waterpololive.gr
Pisina.net 
Waterpolonews.gr
Υδατοσφαίριση Για Όλους